111. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 18368/499 της 7/20 Ιουν. 1984 (ΦΕΚ Β΄ 403) Καθορισμός λεπτομερειών εφαρμογής των διατάξεων του άρθρ. 3 των παρ. 1, 2 και 3 του άρθρ. 4 και της παρ. 2 του άρθρ. 9 των Π.Δ. 532 και 536/1983, σχετικά με ορισμένες εξωτερικές ενδείξεις και εξαρτήματα των επιβατηγών αυτοκινήτων Δ.Χ. Με την παρ. 2 άρθρ. 25 Π.Δ. 243 και 244/1024 Ιουν. 1987 (ΦΕΚ Α΄ 104) (κατωτ. αριθ. 117, 118) οι διατάξεις των άρθρ. 3, 5, 6 και 7 διατηρήθηκαν σε ισχύ μέχρι την έκδοση της προβλεπόμενης απόφασης της παρ. 1 του άρθρ. 24 των άνω Π.Δ/των. ΄Εχοντας υπόψη τις διατάξεις:α)της παρ. 3 του άρθρ. 3 των παρ. 1, 2, και 3 του άρθρ. 4 και της παρ. 2 του άρθρ. 9 του Π.Δ. 532/1983 (ΦΕΚ 205/ Α/31.12.1983) «Κύρωση του Κανονισμού λειτουργίας επιβατηγών αυτοκινήτων δημόσιας χρήσης στην άδεια κυκλοφορίας των οποίων γράφεται ως έδρα τους διοικητική μονάδα που βρίσκεται μέσα στα όρια της περιοχής Αθηνών-Πειραιώς-Περιχώρων» και της παρ. 3 του άρθρ. 3, των παρ. 1, 2, και 3 του άρθρ. 4 και της παρ. 2 του άρθρ. 9 του Π.Δ. 536/1983 (ΦΕΚ 209/Α/31.12.1983) «Κανονισμός λειτουργίας επιβατηγών αυτοκινήτων δημόσιας χρήσης με ή χωρίς μετρητή (ταξί, αγοραία), εκτός εκείνων που στην άδεια κυκλοφορίας τους γράφεται ως έδρα διοικητική μονάδα που βρίσκεται μέσα στα όρια της περιοχής Αθηνών-ΠειραιώςΠεριχώρων» και β)της κοινής απόφασης του Πρωθυπουργού και του Υπουργού Συγκοινωνιών 8715/9.7.1982 «Ανάθεση αρμοδιοτήτων του Υπουργού Συγκοινωνιών στους Υφυπουργούς Συγκοινωνιών» (ΦΕΚ 474/Β/13.7.1982), αποφασίζουμε: Πινακίδα στοιχείων αυτοκινήτουιδιοκτήτη-τιμολογίου ΄Αρθρ.3-1.΄Ολα τα αυτοκίνητα ταξί και αγοραία, φέρουν πιναδίκα από λευκό χαρτί ή χαρτόνι με σχήμα, διαστάσεις και περιεχόμενο, όπως ειδικότερα ορίζεται με σχετική εγκύκλιό μας. 2.Η πινακίδα επικολλάται ή αναρτάται στο πίσω μέρος και στο επάνω ήμισυ του καθίσματος του οδηγού, έτσι ώστε να φαίνεται το περιεχόμενό της από τους επιβάτες που κάθονται στο πίσω μέρος του αυτοκινήτου. 3.Οι παραπάνω πινακίδες τυπώνονται με μέριμνα των Υπηρεσιών Συγκοινωνιών των οικείων Νομαρχιών απ’ όπου οι ενδιαφερόμενοι τις προμηθεύονται μέσα σε διάστημα το πολύ ενός μήνα από την ημερομηνία σχετικής Νομαρχιακής ανακοίνωσης. Ο οικείος Νομάρχης εφόσον υπάρχει σχετική δυνατότητα, μπορεί να επιτρέπει τη διανομή των πινακίδων και μέσω των επαγγελματικών οργανώσεων ιδιοκτητών Ταξί-Αγοραίων του νομού, ή ακόμα και μέσω εξουσιοδοτημένων συνεργείων τοποθέτησης και επισκευής ταξιμέτρων. 4.Η αναγραφή των στοιχείων στις προς συμπλήρωση ενδείξεις της υπόψη πινακίδας, η τοποθέτησή της σε προστατευτικό διαφανές κάλυμμα, καθώς και η αντικατάστασή της σε περιπτώσεις απώλειας ή φθοράς ή καταστροφή της ή αλλαγής των αναγραφομένων στοιχείων, αποτελεί υποχρέωση και ευθύνη του ιδιοκτήτη του οχήματος. Αυτοκόλλητο Σήμα ΄Αρθρ.5.-(Καταργήθηκε από την Αριθ. 25951/715/19-25 Ιουλ. 1988 (ΦΕΚ Β΄ 515), (Διόρθ. Σφ. Στο ΦΕΚ Β΄ 645/6-9-88), απόφ. Υπ. Μεταφορών και Επικοινωνιών, κατωτ.αριθ. 125). Σήμανση με ομόκεντρους κύκλους ΄Αρθρ.6.-«1.Κάθε ταξί ή αγοραίο εκτός εκείνων που αναφέρονται στην επόμενη παράγραφο φέρει στο κέντρο των δύο εμπρόσθιων θυρών του, 2 ομόκεντρους κύκλους διαμέτρων 21 και 30 εκατοστών με πάχος γραμμής των περιφερειών του 2 χιλιοστών περίπου. Ο δακτύλιος που σχηματίζεται μεταξύ των δύο περιφερειών χωρίζεται με δύο οριζόντιες γραμμές πάχους 2 χιλιοστών περίπου, σε δύο ημιδακυλίους. Για το ταξί και στον πάνω και στον κάτω ημιδακτύλιο, αναγράφονται κυκλικά οι λέξεις ΤΑΞΙ ή ΡΑΔΙΟΤΑΞΙ αναλόγως με κεφαλαία γράμματα ορθής γραφής, ύψους 25 χιλιοστών περίπου και πάχους 4 χιλιοστών περίπου και για τα αγοραία αντίστοιχα η λέξη ΑΓΟΡΑΙΟ. Στον εσωτερικό κύκλο και ακριβώς στο μέσο του πάνω νοητού ημικυκλίου, γράφεται οριζόντια με κεφαλαία γράμματα ορθής γραφής ύψους 30 χιλιοστών περίπου και πάχους 4 χιλιοστών περίπου, η λέξη ΕΔΡΑ. Στο πάνω μέρος του κάτω νοητού ημικυκλίου με γράμματα της ίδιας γραφής και διαστάσεων, αναγράφεται το όνομα της έδρας του αυτοκινήτου. Η παραπάνω σήμανση γίνεται με ΣΚΟΥΡΟ ΜΠΛΕ σταθερό χρωματισμό. 2.Τα αυτοκίνητα ταξί που α)η έδρα τους ανήκει στην περιοχή Αθηνών-Πειραιώς-Περιχώρων ή στην ενιαία έδρα Θεσ/νίκης, β)τα ταξί με έδρα πρωτεύουσες νομών που φέρουν καθορισμένο εξωτερικό χρωματισμό διάφορο του ΣΤΑΚΤΟΧΡΟΥΝ (ΓΚΡΙ) και γ)όλα τα ΕΔΧ αυτοκίνητα της νήσου ΡΟΔΟΥ, δεν φέρουν την σήμανση με ομόκεντρους κύκλους της προηγούμενης παραγράφου». To άρθρ. 6 αντικαταστάθηκε ως άνω από την 2630/84/26 Ιαν.–26 Φεβρ. 1987 (ΦΕΚ Β΄ 101) απόφ. Υπ. Μεταφ. και Επικ. (Αντί για τη σελ. 226,705(α) Σελ. 226,705(β) Τεύχος ΙΒ-1-2 Σελ. 67 Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.111 Εξωτερικός χρωματισμός ΄Αρθρ.7.-1.΄Ολα τα αυτοκίνητα Ταξί ή Αγοραία της Χώρας εκτός από τις παρακάτω περιπτώσεις, έχουν εξωτερικό χρωματισμό ΣΤΑΚΤΟΧΡΟΥΝ (ΓΚΡΙ) οποιασδήποτε απόχρωσης (κατά προτίμηση RAL 7030 ή RAL 7042). 2.΄Ολα τα αυτοκίνητα Ταξί που έχουν έδρα διοικητική μονάδα που ανήκει στην περιοχή ΑθηνώνΠειραιώς-Περιχώρων, έχουν εξωτερικό χρωματισμό οποιασδήποτε απόχρωσης ΚΙΤΡΙΝΟΥ χρώματος (κατά προτίμηση RAL 1012 ή RAL 1021), εκτός από μία λωρίδα πλάτους 4 έως 6 εκατοστών περιμετρικώς του αυτοκινήτου και μεταξύ του κάτω μέρους των παραθύρων και των χειρολαβών των θυρών, η οποία είναι σταθερού χρωματισμού ΣΚΟΥΡΟΥ ΜΠΛΕ, αποκλειομένης της χρήσης αυτοκόλλητων ταινιών κ.λ.π. 3.΄Ολα τα αυτοκίνητα Ταξί με έδρα διοικητική μονάδα που βρίσκεται μέσα στα όρια της αστικής περιοχής Θεσσαλονίκης ή της νήσου Ρόδου ή της πόλης Κέρκυρας, έχουν εξωτερικό χρωματισμό ΛΕΥΚΟ κατά το πάνω μέρος του αυτοκινήτου (από το κάτω μέρος των παραθύρων συμπεριλαμβανομένης και της οροφής) και ΣΚΟΥΡΟ ΜΠΛΕ κατά το υπόλοιπο μέρος. 4.΄Ολα τα αυτοκίνητα Ταξί με έδρα την Καβάλα έχουν εξωτερικό χρωματισμό ΠΟΡΤΟΚΑΛΙ σύμφωνα με κατατεθειμένο υπόδειγμα στην υπηρεσία Συγκοινωνιών της οικείας Νομαρχίας. 5.΄Ολα τα αυτοκίνητα Ταξί με έδρα την Αλεξανδρούπολη έχουν εξωτερικό χρωματισμό ΚΙΤΡΙΝΟ αντίστοιχο του RAL 1018. 6.Oι εξωτερικοί χρωματισμοί των ΕΔΧ αυτοκινήτων, μπορούν να είναι με ή χωρίς μεταλλική βάση και δύνανται να χρησιμοποιούνται και από επιβατηγά αυτοκίνητα Ι.Χ. Σελ. 226,706(β) Τεύχος ΙΒ-1-2 Σελ. 68 1.Ε.γ.111 «Επιβατικά αυτοκίνητα (Δημόσιας και Ιδιωτικής Χρήσης) 